ai4bharat/Pralekha huggingface dataset:
وزارات ثقافت
پی آئی بی بھونیشور نے ثقافت کے ریاستی محکمے کے ساتھ نیتاجی کی آزاد ہند حکومت کے بارے میں ایک مشترکہ پریس کانفرنس کا انعقاد کیا
حکومت ہند کی وزارت اطلاعات و نشریات کے تحت پریس انفارمیشن بیورو بھونیشور نے اڑیسہ سرکار کے لسانیات ادب اور ثقافت کے محکمے کے ساتھ مل کر نیتا جی کی جائے پیدائش کے متعلق میوزیم میں ایک مشترکہ پریس کانفرنس کا انعقاد کیا۔ یہ پریس کانفرنس آج کٹک میں نیتاجی کی آزاد ہند حکومت کے یوم تشکیل کے موقعے پر منعقد کی گئی۔
اڑیسہ خطے کے اے ڈی جی جناب راجندر چودھری نے نامہ نگاروں سے بات کرتے ہوئے کہا کہ ملک اپنے جانے پہنچانے اور بے نام مجاہدین آزادی کی قربانیوں کو دیاد کرنے کے لیے آزادی کا امرت مہوتسو منا رہا ہے۔ جناب چودھری نے کہا کہ بھارت کی آزادی میں نیتاجی کا تعاون زبردست اور شاندار ہے۔ ان کی آزاد ہند فوج نے، جو 21 اکتوبر1943 کو تشکیل دی گئی تھی ،جدوجہد آزادی میں زبردست کام کیا۔
جناب چودھری نے خاص طور پر آزادی کے امرت مہوتسو مہم کے ذریعہ مثبت خبروں کی اشاعت پر میڈیا کے رول پر زور دیا۔ انہوں نے کہا کہ ''ہمارے مجاہدین آزادی نے بے مثال قربانیاں دی ہیں جس کی وجہ سے ہمیں ایک آزاد بھارت ملا ہے''۔ ان کی ان قربانیوں کے اعتراف کیے جانے کی ضرورت ہے۔ اور آزادی کا امرت مہوتسواسی مقصد کے تحت منعقد کیا جا رہا ہے ۔ اس میں میڈیا کا ایک اہم رول ہے۔میڈیا ان کے تعاون اور ان کے اعتراف سے متعلق خبریں دے سکتا ہے۔
حکومت ہند کے لسانیات ، ادب اور ثقافت کے محکمے کے کمشنر و سکریٹری ڈاکٹر سریش چندر دلائی نے کہا کہ اس یادگاری مقام پر اس تقریب کا انعقاد ہمارے لیے بڑے فخر کی بات ہے جہاں نیتاجی کی پیدائش ہوئی تھی۔ انہوں نے کہا کہ نیتا جی ایک مقبول مجاہد آزادی تھے۔ انہوں نے آزاد ہند فوج کی تشکیل دی جس نے ہماری آزادی میں زبردست تعاون دیا۔
ڈاکٹر دلائی نے کہا کہ نیتاجی نے خواتین کو بااختیار بنانے کو ہمیشہ ترجیح دی جس کے لیے انہوں نے اپنی انڈین نیشنل آرمی میں خواتین کا ایک خصوصی سیل بنایا۔ رانی آف جھانسی ریجمنٹ ، آزاد ہند فوج کا ایک ایسا ونگ تھا جس میں سبھی ارکان خواتین تھیں۔ اس میں اڑیسہ کی بہت سی لڑکیاں بھی شامل تھیں۔ڈاکٹر دلائی نے کہا نیتاجی نے ہمیشہ مساوات کی وکالت کی ۔ یہی وقت ہے کہ ہم اس نظریے کو عمل میں لائیں ۔ آزادی کا امرت مہوتسو ہمیں یہ سب کچھ کرنے کا ایک موقع فراہم کرتا ہے۔
اس مشترکہ کانفرنس میں پی آئی بی بھونیشور کے ڈپٹی ڈائرکٹر ڈاکٹر گریش چندر داش ، میڈیا اور مواصلات افسر جناب پردیپ چودھری، ثقافت کے محکمے کے ڈپٹی سکریٹری جناب سنجے مشرا اور مرکزی و ریاستی حکومتوں کے افسران نے بھی شرکت کی۔
ریلوے کی وزارت
فریٹ لوڈنگ میں اضافہ
نئی دہلی ،10فروری، 2021
ریلوے نے ریل ٹرانسپورٹ کےلئے مزید مال برداری کے کاروبار کو متوجہ کرنے کےلئے اور مجموعی ٹرانسپورٹ میں ریل کے ماڈل شیئر میں اضافے کےلئے متعددٹیرف اور غیر ٹیرف اقدامات کئے ہیں۔جن میں یہ شامل ہیں:
کاروباری ترقیاتی یونٹوں کا قیام عمل میں لایا جائے تاکہ ریلوے کےلئے مال بردار کاروبار کو فعال طورپر تلاش کیا جاسکے۔
خام لوہا اور کوئلے کے علاوہ تمام اشیا کےلئے ریلوے فریٹ پر 15فیصد کے بیزی سیزن سرچارج کی واپسی۔
کوئلہ،لوہا،خام لوہا اور اسٹیل پر لونگ لیڈ ٹریفک پر 15 سے 20فیصد تک کی رعایت۔
شارٹ لیڈ ٹریفک پر اشیا کےلئے 10سے 50 فیصد تک کی رعایت
لوڈڈ کنٹینروں پر پانچ فیصد کی چھوٹ اور خالی کنٹینروں پر 25 فیصد کی چھوٹ اور کووڈ کے دوران 31اکتوبر 2020 تک کنٹینر ریکس پر اسٹیبلنگ چارجز میں چھوٹ۔
اشیا جیسے فلائی ایش پر مخصوص چھوٹ۔
صنعتی نمک کی درجہ بندی کا تعین۔
پہلے سے موجود اسکیمیں جیسے ٹریڈیشنل ایمپٹی فلو ڈائریکشن،ویگن انویسٹمنٹ اسکیمیں ،پی ایف ٹی ،سائڈنگ پالیسی سمپلی فائڈ اور صارفین کے ساتھ اور زیادہ دوستانہ برتاؤ ۔
خرابی کےلئے ڈیبٹ /کریڈٹ اسکیم ،جنہیں سائڈنگ کےئے متعارف کرایا گیا۔
فریٹ بزنس ڈولپمنٹ پورٹل کا آغاز۔
ان کوششوں کے نتیجے میں ،رواں مالی سال میں ،وبائی بیماری کے باوجود،ریلوے نے گزشتہ پانچ ماہ میں یعنی ستمبر 2020سے جنوری 2021میں ،ریکارڈفریٹ لوڈنگ حاصل کی ہے۔
یہ معلومات ریلوے،تجارت و صنعت اور صارفین کے امور،خوراک اور عوامی تقسیم کے وزیر جناب پیوش گوئل نے آج لوک سبھا میں ایک سوال کے تحریری جواب میں دی۔
ش ح ۔ا م۔ م ف۔
U:1457
(Visitor Counter : 80
وزارت اطلاعات ونشریات
اطلاعات و نشریات کی وزارت کے زیر اہتمام منعقدہ آئیکونک ویک کا اختتام
نئی دہلی، 30/اگست 2021 ۔ اطلاعات و نشریات کی وزارت کے ذریعے منعقدہ آزادی کا امرت مہوتسو کی ایک ہفتے پر مشتمل تقریب ’آئیکونک ویک‘ کا کل اختتام ہوگیا۔ 23 اگست سے شروع ہوئی ان تقریبات میں وزارت کی سبھی میڈیا اکائیوں نے پورے جوش و خروش کے ساتھ حصہ لیا۔
اس ہفتہ کی سب سے قابل ذکر خصوصیت مرکزی وزیر جناب انوراگ سنگھ ٹھاکر کے ساتھ مرکزی وزراء جناب جی کشن ریڈی، جناب ارجن رام میگھوال، ڈاکٹر ایل موروگن اور محترمہ میناکشی لیکھی کے ذریعے ای- فوٹو نمائش ’’آئین سازی‘‘ اور ورچول پوسٹر نمائش ’’چترانجلی @75‘‘ کا افتتاح تھا۔
ہفتہ کے دوران دوردرشن نیٹ ورک نے ’’نیتاجی‘‘، ’’ریاستوں کا انضمام‘‘ وغیرہ جیسی دستاویزی فلموں کے ایک سلسلے کی نمائش کی۔ اس کے علاوہ ’’راضی‘‘ جیسی بھارتی فلمیں بھی نشر کی گئیں۔ این ایف ڈی سی نے اپنے او ٹی ٹی پلیٹ فارم www.cinemasofindia.com پر ’’آئی لینڈ سٹی‘‘، ’’کراسنگ بریجیز‘‘ جیسی فلموں کے خاص طور پر تیار کئے گئے بکے  کی اسکریننگ کرتے ہوئے ایک فلم فیسٹول کا انعقاد کیا۔
ڈی ڈی اور اے آئی آر ریجنل نیوز اکائیوں میں مجاہدین آزادی، تاریخی اہمیت کے حامل مقامات اور واقعات پر خصوصی کہانیوں کی اپنے ریگولر بلیٹن اور خصوصی پروگراموں کی شکل میں اشاعت کی۔ متعدد کمیونٹی ریڈیو اسٹیشنوں نے بھی خصوصی پروگرام پیش کئے اور انھیں نشر کیا۔ ان پروگراموں میں مجاہدین آزادی اور جنگ آزادی کے گمنام ہیروز کے غیرمعمولی تعاون، شجاعت، تندہی، ایثار و قربانی سمیت مختلف پہلوؤں کو اجاگر کیا گیا۔
بیورو آف آؤٹ ریچ اینڈ کمیونی کیشن کے متعدد ریجنل آؤٹ ریچ بیوروز نے متعدد مربوط مواصلاتی اور آؤٹ ریچ پروگراموں، سانگ اینڈ ڈراما ڈویژن کے ذریعے ملک بھر میں واقع 1000 سے زیادہ پی آر ٹی کے توسط سے نکڑ ناٹکوں، اسکٹس ، میجک شوز، پپیٹری ، لوک گیت گانےکا اہتمام کیا گیا۔ ریاستوں میں نہرو یوا کیندر اور این ایس ایس اکائیوں کے ساتھ حصے داری میں فریڈم واک کا انعقاد کیا گیا۔ اطلاعات و نشریات کے وزیر مملکت ڈاکٹر ایل موروگن نے بنگلورو میں آر او بی کے ذریعے مجاہدین آزادی پر مبنی ایک نمائش کا افتتاح کیا۔ بیکانیر میں اسی طرح کے پروگرام میں وزیر مملکت جناب ارجن رام میگھوال نے آر او بی راجستھان کے ذریعے منعقدہ نمائش کا افتتاح کیا۔
پریس انفارمیشن بیورو کی ریجنل اکائیوں نے ملک بھر میں مختلف موضوعات پر ویبیناروں کا انعقاد کیا۔ ریاستوں نے جنگ آزادی کے دوران ریاستوں کے ہیروز کے تعاون کو اجاگر کرنے کے لئے ان موضوعات کا انتخاب کیا تھا۔ 90 سالہ مجاہد آزادی روہنی گاونکر نے جنگ آزادی میں ممبئی کے رول پر پی آئی بی ممبئی کے ویبینار سے خطاب کیا۔ آئیکونک ویک کے دوران بھونیشور ریجنل اکائی کے ذریعے منعقدہ ویبینار سے نوجوان ناظرین متعدد کوئیز اور انٹرایکٹیو سرگرمیوں اور مسابقوں کے توسط سے جڑے رہے۔
آئیکونک ویک جن- بھاگیداری یعنی لوگوں کی حصے داری کے خیال پر مرکوز تھا۔ اس کا مقصد آزادی کا امرت مہوتسو، کو حکومت کی رہنمائی میں ہونے والے پروگرام کی بجائے ایک عوامی تحریک بنانا ہے۔
کامرس اور صنعت کی وزارتہ
جناب گوئل نے ہند-یوروپی یونین ٹی ٹی سی وزارتی میٹنگ کے موقع پر جناب والڈس ڈومبرووسکی سے ملاقات کی
ہند-یوروپی یونین تجارتی اور ٹکنالوجی کونسل  کی پہلی وزارتی میٹنگ کے علاوہ تجارت وصنعت، ٹیکسٹائل، امور صارفین، خوراک اور سرکاری نظام تقسیم کے مرکزی وزیر جناب پیوش گوئل نےلوگوں کے لئے کام کرنے والی معیشت کے ذمہ دار یوروپی کمیشن کے ایگزیکٹو نائب صدر اور تجارت کے یوروپی کمشنر جناب والڈس ڈومبرووسکی کے ساتھ دوطرفہ میٹنگ کی۔ اس میٹنگ میں دونوں فریق کے سینئر افسران نے بھی شرکت کی۔ دو طرفہ بات چیت کے دوران لیڈران نے دونوں ممالک کے درمیان دیرینہ شراکت داری کو یاد کیا اور جمہوریت کے لئے اپنی عہدبستگی اور قانون پر مبنی بین الاقوامی نظام کو مزید مضبوط بنانے کے لئے مل کر کام کرنے کی ضرورت کو اجاگر کیا۔ انہوں نے متوازن اور ثمر آور نتائج کے لئے مارکیٹ تک رسائی سمیت ایک دوسرے کے احساسات کو سمجھتے ہوئے تمام مسائل پر اتفاق رائے تلاش کرکے جاری ایف ٹی اے مذاکرات میں تیزی لانے کی ضرورت پر زور دیا، جو دونوں کے درمیان معیشت وروزگار کے حصول میں مدد کریں گے۔
دونوں فریق نے مسائل سے متعلق ڈبلیو ٹی او کے لئے مشترکہ ترجیحات پر ساتھ مل کر کام کرنے کے اپنے عہد بستگی کی بھی توسیع کی۔ دونوں فریق نے پبلک اسٹاک ہولڈنگ سے متعلق مستقل حل سمیت اتفاق رائے پر مبنی حل کی ضرورت کو بھی تسلیم کیا، جو ترقی یافتہ دنیا کے بڑے حصوں کے ساتھ ساتھ ہندوستان میں لاکھوں لوگوں کے ذریعہ معاش اور خوراک کے تحفظ میں مدد کریں گے۔ انہوں نے اِس امید کا اظہار کیا کہ ان کی مشترکہ کوششیں آئندہ ڈبلیو ٹی او وزارتی کانفرنس میں ثمر آور نتائج حل کرنے میں مدد کریں گی۔
ورکنگ گروپ 3 اسٹیک ہولڈرس کی میٹنگ کے بعد اس میٹنگ کی صدارت جناب پیوش گوئل اور جناب والڈس ڈومبرووسکی نے کی۔ اس میٹنگ میں ہندوستان اور یوروپی یونین کی نمائندگی کرنے والے شراکت دار شامل ہوئے۔ ورکنگ گروپ3 کی میٹنگ میں تجارت، سرمایہ کاری اور لچکدار سپلائی چین پر توجہ مرکوز کی گئی۔ یوروپی یونین کی طرف سے بزنس یوروپ، ڈجیٹل یوروپ، فوڈ ڈرنکس یوروپ، کوپا – کو گیکا سمیت یوروپ کے بڑے صنعتی اداروں کےنمائندوں نےمیٹنگ میں شرکت کی، جبکہ ہندوستان کی طرف سے کیمیکل، دھات، ٹیکسٹائل، ڈجیٹل، بنیادی ڈھانچہ اور اسٹیل سمیت دیگر شعبوں کی نمائندگی کرنے والے ہندوستانی کاروباری لیڈران نے ذاتی طور پر شرکت کی۔ اس کے علاوہ دیگر شعبوں، جیسے زرعی خوراک کی صنعت، سمندری/لاجسٹکس کے نمائندوں نے ورچوئل طریقہ سے شرکت کی۔
خواتین اور بچوں کی ترقیات کی وزارت
امرت جنریشن پروگرام کے ایک حصے کے طور پر منتخب کئے گئے اسکولی بچوں کے گروپ نے وزیراعظم جناب نریندر مودی سے ملاقات کی
وزیر اعظم نے ہم وطن ہندوستانیوں کے لئے مزید کام کرنے اور ووکل فار لوکل پر توجہ مرکوز کرتے ہوئے ایک روشن مستقبل کی تشکیل کے لئے ان کی حوصلہ افزائی کی؛ وزیر اعظم نے ان سے کہا کہ وہ پانی کے تحفظ کی کوششوں کی اہمیت پر روشنی ڈالنے کے لئے 15 اگست کو امرت سرووروں کا دورہ کریں
16 سے 18 سال تک کی عمر کے اسکولی بچوں کے ایک گروپ کوآج وزیر اعظم جناب نریندر مودی سے ملاقات کا شرف حاصل ہوا۔اس گروپ کے بچوں کو خواتین اور بچوں کی ترقی کی وزارت اور میٹا کے درمیان تعاون سے چلائے جانے والے امرت جنریشن پروگرام کے ایک حصے کے طور پر منتخب کیا گیاتھا۔
ہندوستان بھر کے مختلف حصوں سے آنے والے یہ طلبا 36 طلبا کے ایک گروپ کا حصہ ہیں۔ انہوں نے ہندوستان اور اس کے مستقبل کے بارے میں اپنے وژن کا اظہار کیا اور یہ بتایا کہ وہ اپنے ملک اور ملک کے عوام کو کیسا بنانے کی امید کرتے ہیں۔انہوں نے اپنے خیالات سے وزیر اعظم جناب نریندر مودی کو آگاہ کیا۔وزیر اعظم نے اس بات کے لئے ان کی حوصلا افزائی کی کہ وہ اپنے ہم وطن ہندوستانیوں کے لئے مزید کام کریں اور ‘ووکل فار لوکل ’پر توجہ مرکوز کرتے ہوئے ایک روشن مستقبل کی تشکیل کریں۔انہوں نے طلبا سے کہا کہ وہ ہندوستان میں پانی کے تحفظ کی کوششوں کی اہمیت پر روشنی ڈالنے کے لئے ملک کی وراثت کے تحفظ میں اپنے رول پر زور دیتے ہوئے 15 اگست کو اپنے علاقوں میں امرت سرووروں کا دورہ کریں۔
وزارت خزانہ
ہندوستان کی حقیقی جی ڈی پی میں 2021-22 میں 9.1 فیصد اور 23-2022  میں 7 فیصد اضافے کا امکان ہے:خزانہ کے وزیر مملکت جناب پنکج چودھری
اعداد و شمار کے قومی دفتر، اعداد و شمار اور پروگراموں کے نفاذ کی وزارتکے جاری کردہ قومی آمدنی کے تازہ ترین تخمینے کے مطابق حقیقی جی ڈی پی میں 22-2021  میں 9.1 فیصد اور 23-2022  میں 7 فیصد اضافہ متوقع ہے۔ یہ بات مرکزی وزیر مملکت برائے خزانہ جناب پنکج چودھری نے آج لوک سبھا میں ایک سوال کے تحریری جواب میں کہی۔
وزیر موصوف نے مزید کہا کہ سالانہ اعداد و شمار، جو کہ تشخیص کے لیے ایک مستحکم بنیاد فراہم کرتا ہے، ظاہر کرتا ہے کہ ہندوستانی معیشت کی ترقی کی رفتار مکمل بحالی کے بعد جاری ہے۔ آئی ایم ایف اور ورلڈ بینک نے ہندوستان کو 2023 میں سب سے تیزی سے ترقی کرنے والی بڑی معیشت بننے کا اندازہ لگایا ہے۔
ورلڈ بینک کے عالمی ترقی کے اشارے پر دستیاب تازہ ترین اعداد و شمار کے مطابق ہندوستان 2021 میں موجودہ امریکی ڈالر پر ممالک کی جی ڈی پی کی درجہ بندی کے لحاظ سے 5ویں سب سے بڑی معیشت ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 85
وزارات ثقافت
وزیراعظم نے بھارت رتن جناب اٹل بہاری واجپئی کے اعزاز میں یادگاری سکہ جاری کیا
نئی دہلی،24دسمبر / وزیراعظم جناب نریندر مودی نے آج سابق وزیراعظم ، بھارت رتن جناب اٹل بہاری واجپئی کے اعزاز میں ایک یادگاری سکہ جاری کیا ۔ اس موقعے پر لوک سبھا کی اسپیکر محترمہ سمترا مہاجن ، مرکزی وزیر خزانہ جناب ارون جیٹلی ، ثقافت کے وزیر مملکت ڈاکٹر مہیش شرما ، اراکین پارلیمنٹ جناب امت شاہ ، جناب ایل کے اڈوانی ، دیگرکابینی وزرا ء اور معزز شخصیات موجود تھیں ۔ جناب اٹل بہاری واجپئی کے قریبی اہل خانہ بھی اس موقعے پر موجود تھے۔
اس موقعے پر اظہار خیال کرتے ہوئے وزیراعظم نے کہا کہ ہمارے ذہن اس بات کو ماننے کے لئے تیار نہیں ہیں کہ جناب واجپئی اب ہمارے درمیان نہیں ہیں۔ انہوں نے کہا کہ وہ ایک قدآور شخصیت تھے جنہیں سماج کے سبھی طبقات کے درمیان محبت اور احترام حاصل تھا۔ انہوں نے کہا کہ دہائیوں تک واجپئی کی آواز عوام کی آواز بنی رہی ۔ ایک مقرر کی حیثیت سے ان کا کوئی ثانی نہیں تھا۔ وزیراعظم نے مزید کہا کہ وہ ہمارے ملک کے بہترین مقرروں میں سے ایک تھے ۔جناب نریندر مودی نے کہا کہ جناب واجپئی کے کریئر کا ایک لمبا عرصہ اپوزیشن کی بینچوں پر گذرا ، لیکن وہ ہمیشہ قومی مفاد کے بارے میں بات کرتے رہے ۔ وزیراعظم نے کہا کہ جناب واجپئی کی خواہش تھی کہ جمہوریت کو ہی اعلیٰ ترین مقام حاصل رہے۔ انہوں نے اس امید کا اظہار کیا کہ جناب واجپئی ہم سب کے لئے ہمیشہ باعث تحریک بنے رہے ہیں۔
سوروپئے کے اس سکے پر سابق وزیراعظم کی تصویر ہے اور ان کا نام ہندی اور انگریزی میں لکھا ہوا ہے ۔ اس سکے کا وزن 35 گرام ہے اور اس پر 1924 اور 2018 کندہ ہے جو کہ آنجہانی جناب واجپئی کی پیدائش اور وفات کا سال ہے ۔دوسرے پہلو پراشوک کی لاٹ کے شیروں کی علامت بنی ہے ور اس کے نیچے ’’ستیہ مئیو جیتے ‘‘ کندہ ہے۔
وزارت خزانہ
محکمہ انکم ٹیکس نے تمل ناڈو میں تلاشی لی
نئی دہلی:25ستمبر،2021۔محکمہ انکم ٹیکس نے 23 ستمبر 2021 کو چنئی میں واقع دو نجی سنڈیکیٹ فنانسنگ گروپس پر تلاشی اور ضبطی کی کارروائیاں کیں۔ تلاشی کی کارروائی چنئی میں واقع 35 احاطوں میں انجام دی گئی۔
فنانسروں اور ان کے ساتھیوں کے احاطے میں پائے جانے والے شواہد سے پتہ چلتا ہے کہ ان گروہوں نے تمل ناڈو میں مختلف بڑے کارپوریٹ گھرانوں اور کاروباری اداروں کو قرض دیا ہے، جس کا ایک بڑا حصہ نقدی ہے۔ تلاشی کے دوران یہ بھی پتہ چلا کہ وہ زیادہ شرح سود وصول کر رہے ہیں، جس کے ایک حصہ کا ٹیکس ادا نہیں کیا جاتا ہے۔ گروپس کی طرف سے اختیار کردہ طریقہ کار سے پتہ چلتا ہے کہ قرض لینے والوں کی طرف سے زیادہ تر سود کی ادائیگی ڈمی بینک کھاتوں میں وصول کی جاتی ہے اور اسے ٹیکس مقاصد کے لیے ظاہر نہیں کیا گیا ہے۔ مزید برآں بغیر حساب وکتاب کی رقم شکل بدل کر گروہوں کے اکاؤنٹ کی کتابوں میں لائی جاتی ہے جیسا کہ غیر محفوظ قرض اور مختلف قرض دہندگان وغیرہ۔
تلاشی کے دوران ملنے والے دیگر شواہد نے ان افراد کے ذریعہ جائیداد کی بے شمار سرمایہ کاری اور دیگر آمدنی کو چھپانے کا انکشاف کیا۔
اب تک کی تلاشی کے نتیجے میں 300 کروڑ روپے سے زائد کی غیر اعلانیہ آمدنی کا پتہ چلا ہے۔ اب تک 9 کروڑ روپے کی بے حساب نقدی ضبط کی چکی ہے۔
مزید تحقیقات جاری ہیں۔
-----------------------
ش ح۔م ع۔ ع ن
U NO: 9387
(Visitor Counter : 147
کوئلے کی وزارت
اپریل - نومبر 2022 کے دوران کوئلے کی ریکارڈپیداوار اور ترسیل
اپریل تا نومبر میں،17.13 فیصد اضافے کے ساتھ، 524.20 ملین ٹن کوئلے کی پیداوار
کیپٹیو/دیگر کانوں کی پیداوار میں33.41 فیصد اضافہ ہوا ہے
اپریل سے نومبر 2022 کے دوران،ہندوستان کی کوئلے کی پیداوار، 17.13 فیصد کے اضافے کے ساتھ، 524.20 ملین ٹن  ہو گئی جبکہ پچھلے سال کی اسی مدت کے دوران یہ پیداوار 447.54 ایم ٹی تھی۔ کول انڈیا لمیٹڈ  نے مالی سال 23 کے نومبر مہینے تک کوئلے کی پیداوار 412.63 ایم ٹی ہونے کی رپورٹ دی ہے جبکہ یہ گزشتہ سال کی اسی مدت کے دوران 353.41 ایم ٹی تھی جو کہ اس کے مقابلے میں 16.76 فیصد کااضافہ ہے۔
کوئلے کی پیداواری صلاحیت کو بڑھانے کے مقصد کے ساتھ، کوئلہ کی وزارت نے 141 نئے کول بلاکس کو تجارتی نیلامی کے لیے رکھا ہے اور وہ ملک میں کوئلہ کی مختلف کمپنیوں کے ساتھ باقاعدگی سے رابطہ قائم کئے ہوئے ہے اور ان کی پیداوار کی نگرانی کر رہی ہے۔ ملکی پیداوار اور ترسیل کو بڑھانے کے لیے کی جانے والی ہمہ جہت کوششوں کے انتہائی اچھے نتائج سامنے آئے ہیں۔ ہندوستان توانائی استعمال کرنے والا دنیا کا تیسرا سب سے بڑا ملک ہے اور یہاں بجلی کی طلب میں سالانہ تقریباً 4.7 فیصد اضافہ ہوتا ہے۔
وزارت نے ایم ایم ڈی آر  قانون2021 کے تحت، معدنی رعایت  کےضابطوں1960 میں بھی ترمیم کی ہے تاکہ اینٖڈ یوزپلانٹ کی شرائط کو پورا کرنے کے بعد،کیپٹیو مائنز کو لیز پر لینے والے کو ،کوئلہ یا لگنائٹ کی مجموعی اضافی پیداوار کا 50 فیصدتک کا حصہ فروخت کرنے کی اجازت دی جا سکے۔ اس ترمیم نے کیپٹیو کول بلاکس کی کان کنی کی صلاحیتوں کے زیادہ سے زیادہ استعمال کے ذریعے، مارکیٹ میں اضافی کوئلے کے اجراء کی راہ ہموار کی ہے جس کی وجہ سے کیپٹیو اور دیگر کمپنیوں کے کوئلے کی پیداوار میں اپریل-نومبر 22 کے دوران اس میں33.41 فیصدکے ساتھ 71.07 ایم ٹی تک کا اضافہ ہوا ہے جبکہ مالی سال 22 کی اسی مدت کے دوران یہ پیداوار 53.27 ایم ٹی تھی۔
کوئلہ کی وزارت، تیز تر نقل و حمل کو یقینی بنانے کے لیے، پی ایم-گتی شکتی کے تحت، تمام بڑی کانوں کے لیے ریل رابطے کے بنیادی ڈھانچے میں توسیع کرنےکے لیے اقدامات کر رہی ہے۔ اسکے نتیجے میں، مالی سال 22 کی اسی مدت کے دوران 519.26 ایم ٹی کے مقابلے میں اپریل-نومبر 22 کے دوران کوئلے کی مجموعی ترسیل 557.95 ایم ٹی تک رہی ہے جو کہ 7.45 فیصد کی نمو کو ظاہر کرتی ہے جو ملک بھر میں مختلف شعبوں کو کوئلے کی مسلسل اور موثر ترسیل کو ظاہر کرتی ہے۔
کامرس اور صنعت کی وزارتہ
جناب پیوش گوئل نے ہند-امریکہ تجارت کو نہایت بلندی پر پہنچانے کی اپیل کے ساتھ کہا ہے کہ دونوں ممالک عالمی اہمیت والے مضبوط اور بااعتماد شراکت دار بن کر ابھر سکتے ہیں
وزیر موصوف نے کہا کہ ہندوستان ، امریکہ کے ساتھ ابتدائی محدود تجارتی پیکیج پر دستخط کرنے کو تیار ہے
نئی دلی، یکم ستمبر، صنعت و تجارت کے وزیر جناب پیوش گوئل نے امریکی صنعتی و تجارتی گھرانوں کو دعوت دی ہے کہ وہ اپنے ہندوستانی ہم منصبوں کے ساتھ مل کر باہمی تجارت کو انتہائی بلندیوں پر لے جائیں۔ ورچوول کانفرنس کے ذریعے آج ہند-امریکہ حکمت انگیز شراکت داری کی مجلس ، سے خطاب کرتے ہوئے جناب گوئل نے کہا کہ دونوں جمہوری ممالک سرکاری، تجارتی اور بین عوامی سطحوں پر ایک دوسرے کے ساتھ خاطر خواہ طورپر عہد بند ہیں۔ دونوں ممالک آزادانہ اور بے لاگ تجارت پر یقین رکھتے ہیں اور امریکہ ، ہندوستان کا ایک بڑا تجارتی ساجھیدار ہے۔ انہوں نے کہا کہ اس بین مربوط دنیا میں دونوں ممالک تجارت کے دائرے سے باہر عالمی اہمیت والے مضبوط اور بااعتماد شراکت دار بن کر ابھر سکتے ہیں۔
جناب گوئل نے یو ایس آئی ایس پی ایف کے اراکین کو بتایا کہ ملک میں صنعت اور سرمایہ کاری کے حق میں کیا کچھ اقدامات کئے جا رہے ہیں۔ انہوں نے کہا کہ جغرافیائی اطلاعاتی نظام کے تحت لینڈ بینک تجرباتی بنیاد پر شروع کئے گئے ہیں۔اس کے لئے 6 ریاستوں میں قدم اٹھایا گیا ہے۔اس سے سرمایہ کاروں کو زمین اور علاقے کی شناخت میں مدد ملے گی۔ وزیرموصوف نے اجازت نامے جاری کرنے کیلئے سنگل ونڈو سسٹم کا بھی ذکر کیا، جس کا نظم مرکزی حکومت، ریاستی حکومت اور بلدیاتی اداروں کی سطحوں پر مختلف حکام اور ایجنسیوں کے تعاون سے کیا جا رہا ہے۔ ہندوستان اورامریکہ کے درمیان تجارتی معاہدے کے تعلق سے جناب گوئل نے کہا کہ ہندوستان ابتدائی محدود تجارتی پیکیج پر دستخط کرنے کوتیار ہے اور اب اس رُخ پر امریکہ کو قدم آگے بڑھانا ہے۔
جناب گوئل نے کہا کہ آگے کا راستہ آزمائشوں کے ساتھ ساتھ امکانات سے بھی بھرا ہے۔ انہوں نے کہا کہ ملک میں اقتصادی سرگرمی کو عالمی وبا سے نقصان پہنچا ہے، لیکن اس بات کے اشارے بھی ملے ہیں کہ معیشت کی تیزی سے احیا عمل میں آئی ہے۔ بھارتی ریلوے نے کتنی مال برداری کی ، اس بابت انہوں نے بتایا کہ اگست 2020 میں 2019 کے اگست کے مہینے کے مقابلے میں 4فیصد زیادہ مال برداری کی گئی ہے۔ اسی طرح برآمدات جولائی 2019 کے مقابلے میں، جولائی 2020 میں 88 فیصد پہنچ گئیں اور اس میں مزید تیزی آئی ہے۔ اگست کے اعداد و شمار ابھی طے کئے جا رہے ہیں،جو بظاہر اور بہتر ہو سکتے ہیں۔ تیل اور ہیرے جواہرات کے شعبوں کے اعداد و شمار کو مجموعی برآمدات سے الگ کر کے دیکھا جائے، تو یہ اعداد و شمار اور زیادہ ہوں گے۔
وزیر موصوف نے کہا کہ کووڈ -19 کو پھیلنے سے روکنے کے لئے ہندوستان نے بروقت اور مضبوطی کے ساتھ جو اقدامات کئے، ان کے نتیجے میں اموات کی شرح 2فیصد سے بھی کم ہے اور صحتیاب ہونے والوں کی تعداد 75فیصد سے بھی زیادہ ہے۔ وزیر موصوف نے کہا کہ انتہائی بڑی آبادی کے باوجود ہندوستان کے لوگوں نے وقت کے ساتھ خود کو ہم آہنگ کرنے کی بے پناہ صلاحیت کا مظاہرہ کیا۔ انہوں نے کہا کہ لاک ڈاؤن کے وقفے کو صحت کے بنیادی ڈھانچے کو مضبوط بنانے، راحت رسانی کو متحرک کرنے اور عالمی وبا کا مقابلہ کرنے میں لوگوں کی مدد کیلئے استعمال کیا گیا ہے۔وزیراعظم کے کردار اورقیادت کی ستائش کرتے ہوئے وزیر موصوف نے کہاکہ جناب نریندر مودی اپنی منصوبہ بندی میں ہمیشہ دو قدم آگے رہتے ہیں۔ انہوں نے یقین ظاہر کیا کہ ہندوستان کامیاب بن کر ابھرےگا، ضائع وقت کی بھرپائی کرے گا اور اگلے 5 برسوں میں پانچ کھرب ڈالر کی معیشت بننے کا نشانہ پار کرنے اور ملک کے ایک ارب 30 کروڑ عوام کو خوشحال بنانے کی طرف لوٹے گا۔
وزارت دفاع
انڈومان ونیکوبارکمانڈ  میں یوم بحریہ 2020
نئی دہلی، 03 دسمبر 2020: ہر سال 4 دسمبر کو یوم بحریہ منایا جاتا ہے ۔ ملک اور ہندوستانی بحریہ کی تاریخ میں اس دن کی کافی اہمیت ہے کیونکہ اسے ہندوستان کے جیت کے طور پر یاد کیا جاتا ہے جب ہندوستانی بحریہ کی میزائیل کشتیوں نے 1971 کی ہند۔پاک جنگ کے دوران آپریشن ٹرائیڈینٹ کے دوران کراچی میں پاکستان کے جہازوں ، تیل کی تنصیبات اور ساحلی دفاعی تنصیبات پر کامیابی کے ساتھ میزائیل داغے تھے۔1971 کی کارروائیوں کے دوران ہندوستانی بحریہ نے جنگی اسلحہ اور دیگر خطرناک سامان لے جارہی کئی پاکستانی کشتیوں کو غرقاب کردیا تھا۔ آئی این ایس وکرانت کے ڈیک سے جنگی طیاروں نے دشمن کی بندرگاہوں پر حملے کئے تھے اور چٹ گانگ اور کھلنا کے فضائی علاقوں پر حملے کرتے ہوئے کئی جہازوں ،دفاعی مراکز اور تنصیبات کو تباہ کردیا تھا۔ کراچی پر میزائیل حملے اور وکرانت سے فضائی حملوں کی بدولت مشرقی پاکستان میں پاکستانی فوج کو شکست ہوئی تھی ۔
اس کے بعد کے سالوں میں ہندوستانی بحریہ کی کشتیوں اور جہازوں نے سمندروں کی لگاتار نگرانی کی ہے۔ انڈومان ونیکوبار کمانڈ کی کشتیوں نے دنیا کی مصروف ترین بحری گزرگاہوں میں سے ایک ملکا کی خلیج کی نگرانی بنارکے جاری رکھی ہے۔ یہ خلیج انڈومان و نیکوبار جزائر سے صرف 80 کلومیٹر جنوب میں ہے۔ کووڈ-19 وبائی مرض کے باوجود ہماری کشتیاں دوستانہ پڑوسی ممالک کی بحریہ کے ساتھ بہتر سمجھ ،تال میل اور خطہ میں تعاون کی توثیق کے لئے مشق کرتی رہی ہے۔ کمانڈ کی کشتیوں نے ‘مشن ساگر ’ اور ‘ سمدر سیتو’ میں شرکت کی اور وبائی مرض کی وجہ سے پیدا ہونے والے غیرمتوقع انسانی بحران سے مقابلہ کرنے کے لئے بیرون ملک اور بیرون ملک سے بڑی تعداد میں اہلکاروں کو لانے لے جانے میں مدد فراہم کی۔ اے این سی سے آئی این ایس کیسری نے ‘مشن ساگر’ کے دوران اپنی الگ پہچان بنائی جب اس نے بحرہند کے خطہ میں واقع متعدد جزیرہ نما ممالک کو ماہرین طبی اہلکاروں کے ساتھ ساتھ 500 ٹن ایمرجنسی راشن اور طبی امداد پہنچانے میں مدد کی ۔
اس اہم دن کو منانے اور ہندوستانی بحریہ کے بارے میں عام بیداری پیدا کرنے کے لئے ہر سال ہندوستانی بحریہ کے ذریعہ بڑے پیمانے پر کمیونٹی آؤٹ ریچ سرگرمیوں اور تقریبات کا انعقاد کیا جاتا ہے۔ تاہم موجودہ کووڈ۔19 حالات اور متعلقہ پابندیوں کے سبب اس سال کے لئے مقررہ یوم بحریہ کو منسوخ کردیا گیا ہے۔ اس سال انڈومان و نیکوبار جزائر میں طے شدہ سرگرمیوں میں وارمیموریل پر سنگ بنیاد رکھے جانے کی تقریب شامل ہے جو 1971 کی جنگ میں شہید ہوئے بہادر سپاہیوں اور ان تمام لوگوں کے لئے خراج عقیدت ہے جنہوں نے ملک کے لئے عظیم قربانیاں دی ہیں۔ محروم اور ضرورت مند بچوں کی مدد کے لئے متعدد کمیونٹی آؤٹ ریچ سرگرمیاں منعقد کی گئی ہیں۔ اس کے علاوہ اسکول اور کالج کے طلبا کو ہندوستانی مسلح افواج میں شامل ہونے سے متعلق تفصیلات فراہم کرنے کے لئے ویبنار کا انعقاد بھی کیا گیا ہے۔ مرینا پارک کے قریب بحریہ کی کشتیوں کو چراغاں کرنے ، ویر ساورکرانٹرنیشنل ایئرپورٹ جیسے اہم مقامات اور موبائل پلیٹ فاروموں پر پوسٹر اور بینر کے ساتھ ساتھ بحریہ کی ٹیلی فلم کی اسکریننگ کا منصوبہ بنایا گیا ہے۔
‘لڑنے کے لئے تیار ، معتبر اور متحد’ ہندوستانی بحریہ ہندوستان کے سمندری مفادات کی حفاظت کے لئے پوری طرح تیار ہے اور یوم بحریہ 2020 کے موقع پر ملک اور اس کے عوام کی خدمت کرنے کے اپنے عزم کو دوہراتی ہے۔
وزارت خزانہ
شرح مبادلہ نوٹیفکیشن نمبر 2020/53، کسٹمس 
کسٹمس ایکٹ 1962  کی دفعہ 14 کے تحت تفویض کردہ اختیارات کا استعمال کرتے ہوئے او رمؤرخہ 04؍ جون 2020 کے نوٹیفکیشن نمبر 2020/49، کسٹمس  کو نظرانداز کرتے ہوئے صرف اُن استثنائیوں کو چھوڑ کر جو اب تک نافذ العمل ہو چکی ہوں یا ایسا ہونا ہو، بالواسطہ ٹیکسوں اور کسٹمس کے مرکزی بورڈ نے فیصلہ کیا ہے کہ اس پریس ریلیز کے ساتھ منسلک جدول -1اور جدول -2 میں سے ہر جدول کے کالم نمبر-2 میں متذکرہ غیر ملکی کرنسیوں کے ضمن میں شرح مبادلہ کی تفصیل جدول میں دی گئی تفصیلات کے مطابق ہی ہوگی۔ بھارتی کرنسی کو غیر ملکی کرنسی میں بدلنے کی شرحیں بھی اس میں شامل ہیں اور یہ شرحیں 19 جون 2020سے نافذالعمل ہوں گی۔ زر مبادلہ کے سلسلے میں درآمد شدہ اور برآمد شدہ اشیا کے سلسلے میں تفصیلات کالم نمبر 3 کے مندرجات میں فراہم کی گئی ہیں۔
جدول -1
|
|
نمبر شمار
|
|
غیر ملکی کرنسی
|
|
بھارتی روپے کے مساوی غیر ملکی کرنسی ایک اکائی کا زرمبادلہ
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
53.55
|
|
51.25
|
|
2.
|
|
بحرین کا دینار
|
|
208.45
|
|
195.40
|
|
3.
|
|
کنیڈا کا ڈالر
|
|
57.15
|
|
55.20
|
|
4.
|
|
چین کا یوان
|
|
10.95
|
|
10.60
|
|
5.
|
|
ڈنمار ک کا کرونر
|
|
11.70
|
|
11.30
|
|
6.
|
|
یورو
|
|
87.25
|
|
84.20
|
|
7.
|
|
ہانگ کانگ کا ڈالر
|
|
10.00
|
|
9.65
|
|
8.
|
|
کویتی دینار
|
|
255.85
|
|
239.90
|
|
9.
|
|
نیوزی لینڈ کا ڈالر
|
|
50.40
|
|
48.15
|
|
10.
|
|
ناروے کا کرونر
|
|
8.15
|
|
7.85
|
|
11.
|
|
پاؤنڈ اسٹرلنگ
|
|
97.30
|
|
94.00
|
|
12.
|
|
قطرکاریال
|
|
21.60
|
|
20.30
|
|
13.
|
|
سعودی عرب کا ریال
|
|
20.95
|
|
19.70
|
|
14.
|
|
سنگاپور کا ڈالر
|
|
55.65
|
|
53.80
|
|
15.
|
|
جنوبی افریقہ کا رینڈ
|
|
4.55
|
|
4.30
|
|
16.
|
|
سویڈن کا کرونر
|
|
8.30
|
|
8.00
|
|
17.
|
|
سوئٹزرلینڈ کا فرینک
|
|
81.85
|
|
78.75
|
|
18.
|
|
ترکی کا لیرا
|
|
11.45
|
|
10.80
|
|
19.
|
|
متحدہ عرب امارات کا درہم
|
|
21.40
|
|
20.10
|
|
20.
|
|
امریکی ڈالر
|
|
77.05
|
|
75.35
جدول-2
|
|
نمبر شمار
|
|
غیر ملکی کرنسی
|
|
غیر ملکی کرنسی کی 100اکائیوں کو بھارتی روپے میں بدلنے سے متعلق زرمبادلہ
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپان کا ین
|
|
72.60
|
|
70.00
|
|
2.
|
|
کوریا کا وان
|
|
6.50
|
|
6.10
۔۔۔۔۔۔۔۔۔۔۔
م ن۔م ع۔ ع ن
U NO: 3358
(Visitor Counter : 99